Attentatet ble utført av en person fra Nasjonalt Folkeparti, Ole Kristian Brastad. Ole Kristian Brastad skiftet i 2024 navn til Ole Arnesson Brastad. Tiltale mot andre personer ble ikke reist. Tidligere samme år hadde Brastad og Ole Krogstad sprengt inngangsdøren til innvandrersenteret i Arendalsgata med dynamitt. De skal også ha planlagt å sprenge inngangsdøren hos AKP-leder Kjersti Ericsson og journalist i Dagbladet Per Bangsund. Brastad ble dømt til 5 års fengsel for sprengingen samt ran av bank og postkontor. Jan Ødegård i Nasjonalt Folkeparti ble dømt til 3 års fengsel for psykisk medvirkning til ulovlige aksjoner, men ble senere benådet. Krogstad og andre medlemmer av partiet fikk kortere straffer.